La Policia Local de l'Eliana participa en la detenció de dos presumptes delinqüents
08 de octubre de 2020

Dissabte passat 3 d'octubre es va dur a terme a l'Eliana un operatiu policial que va concloure amb la detenció de dos homes de nacionalitat espanyola com a presumptes autors de robatoris en habitatges de San Antonio de Benagéber, La Pobla de Vallbona i l'Eliana.

La Guàrdia Civil de La Pobla, que va dirigir l'operació, portava setmanes investigant als detinguts i va sol·licitar la col·laboració de la Policia Local per a dur-la a terme en un xalet situat en la Colònia del Carmen. Es tracta de delinqüents habituals, ja coneguts per les forces de seguretat, amb antecedents penals per diversos delictes.

El regidor de Seguretat Ciutadana, Vicente Zamora, ha destacat una vegada més la labor de la Policia Local i ha expressat la seua satisfacció pels bons resultats obtinguts en aquesta mena d'accions coordinades amb altres forces de seguretat, en aquest cas amb la Guàrdia Civil amb la qual existeix una relació d'absoluta col·laboració.